Eile hommikul kuulsin esimest korda, et mrt suudab vene keeles pikki lauseid moodustada. Küll Tatjana oleks rõõmustanud,  kui oleks seda kuulnud (Tatjana oli ta vene keele õpetaja, kelle kohta mrt ütleb, et ta "kukutas mu eksamil läbi"). Helistas keegi mees Ivangorodist, et ma hakkan nüüd tulema ja rääkis mingist kaubast ja et kus siis kokku saame ja… mrt pidi hulk aega seletama, et tal on vale number ja et see on mingi eksitus. Päris kaua rääkisid seal ja ma sain aru, et see justkui lahenes, kuni… Täna hommikul helistas sama mees ja teatas, et ma olen nüüd kohal. Sadamas. Mõtlesin, et Tallinna sadamas, aga äkki tuli hoopis  üle Peipsi? Igatahes tegi see natuke ärevaks, et kui nüüd äkki helistab, et olen siin teie parklas ja…